Ehdotus neuvoston päätös Euroopan yhteisön ja sen jäsenvaltioiden sekä Algerian kansantasavallan välisestä assosiaatiosta tehdyllä Euro–Välimeri-sopimuksella perustetussa assosiaationeuvostossa ilmaistavasta Euroopan unionin kannasta käsitteen ”peräisin olevat tuotteet” (alkuperätuotteet) määrittelyä ja hallinnollisen yhteistyön menetelmiä koskevassa mainitun sopimuksen pöytäkirjassa N:o 6 olevan 15 artiklan 7 kohdan muuttamiseen /* KOM/2010/0156 lopull. - NLE 2010/0086 */





[pic] | EUROOPAN KOMISSIO | Bryssel 16.4.2010 KOM(2010)156 lopullinen 2010/0086 (NLE) Ehdotus NEUVOSTON PÄÄTÖS Euroopan yhteisön ja sen jäsenvaltioiden sekä Algerian kansantasavallan välisestä assosiaatiosta tehdyllä Euro–Välimeri-sopimuksella perustetussa assosiaationeuvostossa ilmaistavasta Euroopan unionin kannasta käsitteen ”peräisin olevat tuotteet” (alkuperätuotteet) määrittelyä ja hallinnollisen yhteistyön menetelmiä koskevassa mainitun sopimuksen pöytäkirjassa N:o 6 olevan 15 artiklan 7 kohdan muuttamiseen PERUSTELUT EHDOTUKSEN TAUSTA EY–Algeria-assosiaatiosopimuksen pöytäkirjassa N:o 6 olevassa 15 artiklassa määrätään tullinpalautuksen kieltämisestä Sen 7 kohdassa määrätään siirtymäajasta ennen kuin Algeria kieltää tullien palauttamisen kokonaan, ja siinä annetaan tälle kumppanimaalle mahdollisuus myöntää viejilleen tai talouden toimijoilleen tullinpalautus kyseisenä aikana. Siirtymäkausi päättyi 31. joulukuuta 2009. Kuitenkin 15 artiklan 7 kohdassa määrätään mahdollisuudesta pidentää kyseisen kohdan soveltamisaikaa ”yhteisellä sopimuksella”. Algeria on esittänyt kirjallisen pyynnön tullinpalautusta koskevan määräyksen soveltamisajan pidentämisestä ja tullien määrien tarkistamisesta. Pöytäkirjassa N:o 6 olevan 39 artiklan mukaan mainitun pöytäkirjan määräyksiä voidaan muuttaa assosiaationeuvoston päätöksellä. Tämän päätöksen tekstillä korvataan voimassa olevan 15 artiklan 7 kohdan määräys. Sillä muutetaan kyseisen tullinpalautusta koskevan määräyksen voimassaoloaikaa ja tarkistetaan kannettavien tullien määrät. Jotta varmistetaan selkeys, pitkän aikavälin talouden ennustettavuus ja oikeusvarmuus talouden toimijoille, sopimuksen sopimuspuolet ovat sopineet pidentävänsä 15 artiklan 7 kohdan soveltamisaikaa kolmella vuodella 1. tammikuuta 2010 alkaen. Sopimuspuolet ovat lisäksi sopineet yhdenmukaistavansa Algeriassa nykyisin sovellettavat tullien määrät EU:ssa voimassa olevien tullien määrien kanssa. Euroopan komission ja asiaankuuluvien Algerian viranomaisten välisellä kirjeenvaihdolla sovittiin, että tätä päätöstä sovelletaan 1. tammikuuta 2010 alkaen ennen sen muodollista hyväksymistä. KUULEMISET JA VAIKUTUSTEN ARVIOINTI Asianomaisia osapuolia kuultiin Paneurooppa–Välimeri-työryhmässä ja tullikoodeksikomitean alkuperäjaostossa. Ulkopuolisten asiantuntijoiden käyttö ei ollut tarpeen. Vaikutusten arviointia ei tarvittu, koska ehdotetut muutokset ovat ainoastaan teknisiä eikä niillä muuteta nykyisen alkuperäpöytäkirjan sisältöä. EHDOTUKSEEN LIITTYVÄT OIKEUDELLISET NÄKÖKOHDAT Pöytäkirjassa N:o 6 olevaan 15 artiklan 7 kohtaan tehtävien muutosten luonteen ja oikeusvarmuuden vuoksi koko kohta korvataan. Tullinpalautusta koskevaa muutettua määräystä olisi sovellettava takautuvasti 1. tammikuuta 2010 alkaen. Tämän määräyksen muuttamisen oikeusperusta on Euroopan unionin toiminnasta tehdyn sopimuksen 207 artiklan 4 kohdan ensimmäinen kohta yhdessä 218 artiklan 9 kohdan kanssa. Ehdotus kuuluu unionin yksinomaiseen toimivaltaan. Sen vuoksi siihen ei sovelleta toissijaisuusperiaatetta. Ehdotettu sääntelytapa: Neuvoston päätös. TALOUSARVIOVAIKUTUKSET Ehdotuksella ei ole vaikutuksia unionin talousarvioon. LISÄTIEDOT Ei sisällä tarkastelu-, tarkistus- tai raukeamislauseketta. 2010/0086 (NLE) Ehdotus NEUVOSTON PÄÄTÖS Euroopan yhteisön ja sen jäsenvaltioiden sekä Algerian kansantasavallan välisestä assosiaatiosta tehdyllä Euro–Välimeri-sopimuksella perustetussa assosiaationeuvostossa ilmaistavasta Euroopan unionin kannasta käsitteen ”peräisin olevat tuotteet” (alkuperätuotteet) määrittelyä ja hallinnollisen yhteistyön menetelmiä koskevassa mainitun sopimuksen pöytäkirjassa N:o 6 olevan 15 artiklan 7 kohdan muuttamiseen EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä 218 artiklan 9 kohdan kanssa, ottaa huomioon komission ehdotuksen, sekä katsoo seuraavaa: 1. Euroopan yhteisön ja sen jäsenvaltioiden sekä Algerian kansantasavallan Euro–Välimeri-sopimuksen, jäljempänä ’sopimus’, sellaisena kuin se on muutettuna 16 päivänä lokakuuta 2007 tehdyllä EU–Algeria-assosiaationeuvoston päätöksellä N:o 2/2007[1], pöytäkirja N:o 6[2] koskee käsitteen ”peräisin olevat tuotteet” (alkuperätuotteet) määrittelyä ja hallinnollisen yhteistyön menetelmiä. 2. Pöytäkirjassa N:o 6 olevassa 15 artiklassa määrätään tullien palauttamisen tai tulleista vapauttamisen yleisestä kiellosta, kun kyseessä ovat alkuperätuotteiden valmistuksessa käytettävät ei-alkuperäainekset. Mainitun artiklan 7 kohdassa määrätään kuitenkin, että tullien palauttaminen tai tulleista vapauttaminen voidaan sallia tietyin edellytyksin 31 päivään joulukuuta 2009. 3. Jotta varmistetaan selkeys, pitkän aikavälin talouden ennustettavuus ja oikeusvarmuus talouden toimijoille, sopimuksen sopimuspuolet ovat sopineet pidentävänsä 15 artiklan 7 kohdan soveltamisaikaa kolmella vuodella 1 päivästä tammikuuta 2010 alkaen. 4. Algeriassa nykyisin sovellettavia tullien määriä olisi lisäksi mukautettava EU:ssa voimassa olevien tullien määrien perusteella. 5. Sopimuksella perustetun assosiaationeuvoston olisi päätettävä pöytäkirjassa N:o 6 olevan 39 artiklan mukaisesti pöytäkirjan määräysten muuttamisesta. 6. Euroopan unionin olisi sen vuoksi ilmaistava assosiaationeuvostossa liitteenä olevan päätösluonnoksen mukainen kanta, ON HYVÄKSYNYT TÄMÄN PÄÄTÖKSEN: 1 artikla Euroopan yhteisön ja sen jäsenvaltioiden sekä Algerian kansantasavallan välisestä assosiaatiosta tehdyllä Euro–Välimeri-sopimuksella perustetussa assosiaationeuvostossa ilmaistava Euroopan unionin kanta, joka koskee käsitteen ”peräisin olevat tuotteet” (alkuperätuotteet) määrittelyä ja hallinnollisen yhteistyön menetelmiä koskevassa pöytäkirjassa N:o 6 olevan 15 artiklan 7 kohdan muuttamista mainitun kohdan soveltamisajan pidentämiseksi, määritellään tämän päätöksen liitteenä olevassa assosiaationeuvoston päätösluonnoksessa. 2 artikla Assosiaationeuvoston päätös julkaistaan Euroopan unionin virallisessa lehdessä . Tehty Brysselissä Neuvoston puolesta Puheenjohtaja Luonnos: EU–ALGERIA-ASSOSIAATIONEUVOSTON PÄÄTÖS N:o […], annettu […], Euroopan yhteisön ja sen jäsenvaltioiden sekä Algerian kansantasavallan välisestä assosiaatiosta tehdyn Euro–Välimeri-sopimuksen käsitteen ”peräisin olevat tuotteet” (alkuperätuotteet) määrittelyä ja hallinnollisen yhteistyön menetelmiä koskevassa pöytäkirjassa N:o 6 olevan 15 artiklan 7 kohdan muuttamisesta ASSOSIAATIONEUVOSTO, joka ottaa huomioon Euroopan yhteisöjen ja niiden jäsenvaltioiden sekä Algerian kansantasavallan välisestä assosiaatiosta tehdyn Euro–Välimeri-sopimuksen ja erityisesti sen 39 artiklan 6 kohdan, sekä katsoo seuraavaa: 7. Euroopan yhteisön ja sen jäsenvaltioiden sekä Algerian kansantasavallan välisestä assosiaatiosta tehdyn Euro–Välimeri-sopimuksen, jäljempänä ’sopimus’, pöytäkirjassa N:o 6 olevassa 15 artiklan 7 kohdassa sallitaan tietyin edellytyksin tullien tai vaikutukseltaan niitä vastaavien maksujen palauttaminen taikka niistä vapauttaminen 31 päivään joulukuuta 2009. 8. Jotta varmistetaan selkeys, pitkän aikavälin talouden ennustettavuus ja oikeusvarmuus talouden toimijoille, sopimuksen sopimuspuolet ovat sopineet pidentävänsä 15 artiklan 7 kohdan soveltamisaikaa kolmella vuodella 1 päivästä tammikuuta 2010 alkaen. 9. Algeriassa nykyisin sovellettavia tullin määriä olisi lisäksi mukautettava EU:ssa voimassa olevien tullien määrien perusteella. 10. Sen vuoksi sopimuksen pöytäkirjaa N:o 6 olisi muutettava. 11. Koska 15 artiklan 7 kohdan soveltamisaika päättyy 31 päivänä joulukuuta 2009, tätä päätöstä olisi sovellettava 1 päivästä tammikuuta 2010, ON HYVÄKSYNYT TÄMÄN PÄÄTÖKSEN: 1 artikla Korvataan Euroopan yhteisön ja sen jäsenvaltioiden sekä Algerian kansantasavallan välisestä assosiaatiosta tehdyn Euro–Välimeri-sopimuksen käsitteen ”peräisin olevat tuotteet” (alkuperätuotteet) määrittelyä ja hallinnollisen yhteistyön menetelmiä koskevassa pöytäkirjassa N:o 6 oleva 15 artiklan 7 kohta seuraavasti: ”7. Sen estämättä, mitä edellä 1 kohdassa määrätään, Algeria voi, harmonoidun järjestelmän 1–24 ryhmän tuotteita lukuun ottamatta, soveltaa sellaisia tullien tai vaikutukseltaan niitä vastaavien maksujen palauttamista tai niistä vapauttamista koskevia järjestelyjä, joita sovelletaan alkuperätuotteiden valmistuksessa käytettyihin ei-alkuperäaineksiin, seuraavien määräysten mukaisesti: a) harmonoidun järjestelmän 25–49 ja 64–97 ryhmän tuotteista kannetaan edelleen 4 prosentin tulli tai Algeriassa voimassa oleva tulli, jos se on pienempi; b) harmonoidun järjestelmän 50–63 ryhmän tuotteista kannetaan edelleen 8 prosentin tulli tai Algeriassa voimassa oleva tulli, jos se on pienempi. Tämän kohdan määräyksiä sovelletaan 31 päivään joulukuuta 2012, ja niitä voidaan tarkistaa yhteisellä sopimuksella.” 2 artikla Tämä päätös tulee voimaan päivänä, jona se annetaan. Sitä sovelletaan 1 päivästä tammikuuta 2010. Tehty Assosiaationeuvoston puolesta Puheenjohtaja [1] EUVL L 297, 15.11.2007, s. 1. [2] EUVL L 265, 10.10.2005, s. 2.